Jan Tore Sanner

**Jan Tore Sanner** () er ein norsk politikar frå Høgre. Han var kommunal- og moderniseringsminister i regjeringa Solberg frå 2013 til 2018, og kunnskaps- og integreringsminister frå 2018 til 2020. Frå 2020 til 2021 var han finansminister.

Han har vore 1. nestleiar i Høgre sidan 2008, og var 2. nestleiar frå 2004. Sanner har vore vald inn på Stortinget for Akershus fylke sidan 1993, og møtte som vararepresentant for Kaci Kullmann Five frå 1989 til 1990. Sidan 2005 har han vore medlem i Stortingets valkomité og 2. nestleiar i Stortingets finanskomité. Sanner er Høgres talsmann for økonomi og næringsliv. Han var styreformann ved Henie Onstad Kunstsenter frå 2000 til 2002, og har delteke i ei rekkje offentlege utval.

## Bakgrunn
Sanner vart fødd i Bærum i Akershus i 1965, som son av Tore Sanner (fødd 1935) og barnevernskonsulenten Nina Bülow-Nielsen (fødd 1937). Han var varamedlem av Bærum kommunestyre frå 1983 til 1989, og han har examen artium frå 1984, eksamen innan leiing av marknadsføring ved Handelshøyskolen BI frå 1987. Han har også eksamenar innan marknadskommunikasjon grunnfag ved Westerdals reklameskole frå 1989, og marknadsøkonomi ved Norges Markedshøyskole frå 1994.

Sanner er gift med journalisten Solveig Barstad, kjend som programleiar for *[[TV 2 hjelper deg]]* og *[[God morgen, Norge!]]*.

Sanner vart tildelt Dysleksiprisen av Telemark fylkeslag av Dysleksiforbundet i 1997.

## Politisk arbeid
Han var valkampsekretær for Bærum Høgre i forkant av stortingsvalet 1985, og var formann i Bærum Unge Høgre frå 1985 til 1986. Politisk sekretær i Unge Høgre frå 1986 til 1987, og formann i Akershus Unge Høgre frå 1987 til 1988. I 1988 vart han vald til nestleiar i Unge Høgre, og var seinare leiar i to periodar frå 1990 til 1994. Medlem av sentralstyret til Høgre frå 1988 til 1994, og arbeidsutvalet frå 1990 til 1994.

Sanner var 1. vararepresentant til Stortinget frå 1989, og møtte på Stortinget for Kaci Kullmann Five frå 1989 til 1990. Han sat då i Stortingets forbrukar- og administrasjonskomité. I 1993 vart han vald inn på eige mandat, og vart medlem i Kyrkje-, utdannings- og forskingskomiteen. Frå 1997 til 2001 var han nestleiar i Energi- og miljøkomiteen, og medlem i Den utvida utanrikskomiteen, Finanskomiteen og Valkomiteen frå 2001 til 2005. Sidan 2005 har han vore 2. nestleiar i Finanskomiteen og medlem i Valkomiteen.

Sanner var formann i Bærum Høgre frå 1998 til 2000, og leiar i Akerhus Høgre frå 2001 til 2005. Ved landmøtet til Høgre i 2004 vart han vald til 2. nestleiar av partiet etter Per-Kristian Foss, som samtidig vart vald til 1. nestleiar. Sanner vart vald på nytt i 2006, og vart vald til 1. nestleiar etter Foss i 2008. Sanner har vore nestleiar i gruppestyret til Høgre på Stortinget sidan 2001, og leidde programkomiteen som la fram forslag til programet til Høgre under stortingsvalet for perioden 2005–2009, og var medlem i same komité for perioden 2001–2005.

## Stortingskomitear
*2009–2013 2. nestleiar i Finanskomiteen
*2005–2009 2. nestleiar i Finanskomiteen
*2005–2009 medlem i Valkomiteen
*2001–2005 medlem i Finanskomiteen
*2001–2005 medlem i Den utvida utanrikskomiteen
*2001–2005 medlem i Valkomiteen
*1997–2001 nestleder i Energi- og miljøkomiteen
*1993–1997 medlem i Kyrkje-, utdannings- og forskingskomiteen
*1989–1990 medlem i Forbrukar- og administrasjonskomiteen

## Kjelder

* 

## Bakgrunnsstoff
* Jan Tore Sanner  hos Høgre
* «Jan Tore Sanner» i *[[Store norske leksikon|Store Norske Leksikon]]*
* Bloggen til  Jan Tore Sanner